Suspek kes bunuh Sabari berjudi RM16,000 di  Batam
Alor Setar: Suspek lelaki berusia 38 tahun yang dipercayai mencampak pesara kewangan Felcra, Sabari Baharom, 62, disyaki membelanjakan RM16,000 untuk berjudi di Batam, Indonesia, sebelum ditahan polis.Menurut sumber, suspek dan bersama anak saudaranya yang berusia 26 tahun ke Batam selepas bertindak membunuh Sabari dan mengeluarkan wang simpanannya berjumlah RM16,000.Katanya, suspek terbabit juga didapati mengalami masalah ketagihan judi dan sering keluar negara bagi melakukan kegiatan berkenaan."Suspek dipercayai membunuh Sabari pada 4 September lalu, sebelum bertindak ke Batam, Indonesia untuk berjudi. "Suspek dikatakan mengalami ketagihan judi dan turut bermain judi dalam talian."Suspek dipercayai menghabiskan wang yang disamunnya dari mangsa di sebuah kasino sebelum pulang ke tanah air," katanya ketika dihubungi di sini, hari ini.Difahamkan suspek dan anak saudaranya ditahan polis di kawasan sempadan di selatan tanah air pada Jumaat lalu, selepas tidak menyedari polis berjaya mengenal pasti identiti mereka.Terdahulu, Ketua Polis Kedah, Datuk Fisol Salleh memaklumkan, operasi pencarian mayat Sabari dihentikan petang semalam, selepas polis gagal menemui sebarang petunjuk sejak tiga hari lalu.Sabari dilaporkan hilang sejak 4 September lalu dan gagal dikesan sehingga kini.Polis dalam kenyataan sebelum ini, berkata siasatan yang dilakukan berkaitan kes orang hilang yang membabitkan mangsa dan dilanjutkan mengikut Seksyen 302 Kanun Keseksaan (Akta 574) iaitu bunuh.Kehilangan mangsa menjadi persoalan oleh ahli keluarganya apabila kereta Proton Waja milik mangsa ditemui dibakar di kawasan pembuangan sampah di gaung Hutan Gubir, Sik, namun mangsa dilaporkan tiada di tempat kejadian.Berikutan itu, ahli keluarga mengesyaki Sabari dilarikan individu tidak dikenali berikutan berlaku beberapa transaksi pemindahan wang dari akaun Tabung Haji milik mangsa ke akaun bank orang lain dalam tempoh dua hari selepas kehilangannya.Pelbagai usaha mencari dilakukan oleh ahli keluarga namun Sabari masih gagal dikesan.'Di sinilah pusara tanpa nisan Sabari' - IsteriSabari dibunuh kerana cam wajah suspekIsteri Sabari pasrah jasad suami belum ditemukanOperasi pencarian Sabari di Sungai Padang Terap ditamatkanPenduduk terkejut dapat tahu Sabari dicampak di sungai belakang rumahJiran tak nampak kelibat suspek selepas kehilangan SabariIsteri Sabari rindukan masakan suami, harap jasad ditemukan segeraKering betul hati suspek ini - Isteri SabariSabari seronok dapat dua cucu - Abang'Suami tidak pernah cerita berkaitan individu disyaki' - Isteri Sabari'Saya berharap jasad ayah dapat dikebumikan, ada pusaranya'Lelaki bergari dibawa ke sungaiTindakan suspek sangat kejam, saya hilang kata-kata - Anak SabariKehilangan Sabari dilanjut kepada kes bunuh, mangsa dicampak ke sungai'Kami masih berharap ayah masih hidup''Kami tidak kenal wanita ditahan, bukan kenalan ayah' - Anak SabariWanita ditahan berhubung kehilangan SabariSabari mungkin dilarikan ke hutan, anak sedang kesan rakan bernama Ramli'Di mana ayah kami? Kereta ditemukan terbakar, wang dipindahkan ke akaun lain'